  Виталий Пронин Вань сюлмыныд яратӥськод Москваез? Соин герӟаськем учыред вань? Озьыен, таиз ӵошатскон тон понна! Туэ 1-тӥ майысен 20-тӥ октябрёзь Удмурт шаерын ортчоз Москвалы сӥзем онлайн-конкурс. Отчы пыриськон понна куриськон гожтыны трос ик дыр ӧз кыльы ни - 4-тӥ июнёзь. Та пумысен вань кулэ луись иворез шедьтоды днимосквы.ру сайтысь. Конкурсэ пыриськыны мылкыд карисьёс кужымзэс мертаны быгатозы пӧртэм номинациосын. 10 аресысен 15 аресозь пиналъёс понна чакламын «Суреда Москваез» номинация, 7 аресысен - «Москвалэн нуналъёсыз» фотоконкурс, 12 аресысен - «Москваен герӟаськем историос» викторина. Нимаз номинация ялэмын Москвалы сӥзем кылбуръёсъя, журналистъёслэн материалъёссыя. Конкурсэ быдэс коллективен пыриськыны уг яра, кутӥськозы нимаз адямиослэн ужъёссы гинэ. Вормисе потэмъёс путёвкаен Москвае мынозы. Елена Тугашова Теги: конкурс  